CELEX: 62010TN0085
Language: fi
Date: 2010-02-18 00:00:00
Title: Asia T-85/10: Kanne 18.2.2010 — Alfa Acciai SpA v. komissio

17.4.2010   
            
            
               FI
            
            
               Euroopan unionin virallinen lehti
            
            
               C 100/66
            
         Kanne 18.2.2010 — Alfa Acciai SpA v. komissio
   (Asia T-85/10)
   2010/C 100/97
   Oikeudenkäyntikieli: italia
   
      Asianosaiset
   
   
      Kantaja: Alfa Acciai SpA (Brescia, Italia) (edustajat: asianajajat D. Fosselard, S. Amoruso ja L. Vitolo)
   
      Vastaaja: Euroopan komissio
   
      Vaatimukset
   
   Asiassa COMP/37.956 — teräsbetoniraudoitteet — 30.9.2009 tehty komission päätös K(2009) 7492 lopull. (päätös), sellaisena kuin se on täydennettynä 8.12.2009 tehdyllä komission päätöksellä K(2009) 9912 (täydennys), on kumottava niiltä osin kuin siinä todetaan, että Alfa Acciai S.p.A on rikkonut EHTY:n perustamissopimuksen 65 artiklaa ja viimeksi mainitulle määrätään 7 175 miljoonan euron suuruinen seuraamus.
   Vaihtoehtoisesti
   
               —
            
            
               päätöksen 2 artikla, jossa kantajalle määrätään seuraamus, on kumottava
            
         Toissijaisesti
   
               —
            
            
               seuraamuksen määrää on alennettava
            
         
               —
            
            
               vastaaja on velvoitettava korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Oikeudelliset perusteet ja pääasialliset perustelut ovat samankaltaiset kuin ne, joihin on vedottu asiassa T-70/10, Feralpi Holding Spa vastaan komissio ja asiassa T-83/10, Riva Fire Spa vastaan komissio.
   Kantaja väittää erityisesti seuraavaa:
   
                
            
            
               Komissiolla ei ollut toimivaltaa määrätä seuraamusta EHTY:n perustamissopimuksen 65 artiklan rikkomisesta, koska kyseinen perustamissopimus ei ole enää voimassa, eikä missään tapauksessa käyttää oikeudellisena perustana asetuksen (EY) N:o 1/2003 (1) 7 artiklan 1 kohtaa ja 23 artiklan 2 kohtaa.
            
         
                
            
            
               Kantajan puolustautumisoikeuksia on loukattu oikeudenkäyntiä edeltävän hallinnollisen menettelyn aikana siltä osin kuin komissio ei ole lähettänyt uutta väitetiedoksiantoa vaan se on vain ilmoittanut kirjeellä aikovansa tehdä päätöksen uudelleen. Jäsenvaltioita ei ole kuultu eivätkä ne ole myöskään osallistuneet loppukäsittelyyn, ja kantajalla ei ole itse asiassa ollut mahdollisuutta esittää omaa näkemystään päätöksen uudelleen tekemisen valossa.
            
         
                
            
            
               EHTY:n perustamissopimuksen 65 artiklan 1 kohdan rikkominen siltä osin kuin päätöksessä kuvatuista tosiseikoista ei käy ilmi, että kyse olisi yhtenä kokonaisuutena pidettävästä jatketusta yhteistoimintajärjestelystä.
            
         
                
            
            
               Asetuksen N:o 1/2003 23 artiklan 2 kohdan a alakohdan mukaisesti määrättävien sakkojen laskennasta annettujen suuntaviivojen rikkominen sekä yhdenvertaisen kohtelun periaatteen ja suhteellisuusperiaatteen loukkaaminen arvioitaessa kantajan käyttäytymistä ja vahvistettaessa sakon määrää.
            
         
      (1)  Perustamissopimuksen 81 ja 82 artiklassa vahvistettujen kilpailusääntöjen täytäntöönpanosta 16.12.2002 annettu neuvoston asetus (EY) 1/2003 (EYVL L 1, 4.1.2003, s. 1).